Diari Oficial de la Generalitat Valenciana


Sumari del DOGV 3113, del 03-11-1997 (1997/11783)

RESOLUCIÓ de 11 d'agost de 1997, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al capítol VII del programa 412.24, Prestacions Externes, per un import de 994.814.203 de pessetes, que done cobertura a la subscripció d'un conveni singularitzat amb la Diputació de Castelló per al finançament de les reformes en l'Hospital Provincial de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3113

Data del DOGV
:   03-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11740


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3660 RESOLUCIÓ de 11 d'agost de 1997, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol VI al capítol VII del programa 412.24, Prestacions Externes, per un import de 064.946.922 de pessetes, que done cobertura a la subscripció d'un conveni singularitzat amb la Diputació de Castelló per al finançament de les reformes en l'Hospital Provincial de Castelló. [97/C11077]
  
En desplegament del que disposa l'acord marc subscrit entre la Diputació Provincial de Castelló i la Generalitat Valenciana en matèria hospitalària, de data 10 de juny de 1996, es va subscriure un conveni singularitzat per al finançament dels estudis tècnics previs a la remodelació de l'Hospital Provincial de Castelló, i l'aportació de la Generalitat Valenciana es va establir en 125 milions de pessetes, coberta pressupostàriament en l'exercici 1996 per mitjà de la línia 1954, "Conveni Diputació de Castelló. Estudi tècnic reforma de l'Hospital Provincial". Mitjançant resolució del conseller d'Economia, Hisenda i Administració Pública, de 24 d'abril, es va reobrir en aquest exercici la línia esmentada per a afrontar exclusivament els pagaments per obligacions pendents d'exercicis anteriors, per import de 69.314.984 pessetes.
  
Atés que està pendent de subscripció un nou conveni singular dins d'aquest acord marc, per a dur terme les obres i reformes arquitectòniques de renovació i remodelació de l'hospital, on l'aportació de la Generalitat Valenciana es fixa en 263.837.640 de pessetes, i al mateix temps es considera idònia la gestió d'aquestes actuacions per mitjà de la mateixa línia 1954, ja que es tracta de despeses que tenen la mateixa naturalesa i finalitat, la Conselleria de Sanitat ha proposat la modificació de les dades descriptives de la línia de subvenció esmentada per a recollir a més de les despeses per a estudis tècnics previs, els de la realització d'obres i reformes arquitectòniques en l'Hospital Provincial de Castelló. L'increment corresponent de la línia esmentada es realitzarà per mitjà de les disponibilitats de crèdit existents en el capítol VI, "Inversions reals", del mateix programa pressupostari 412.24, Prestacions Externes.
  
En conseqüència, d'acord amb el que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar la minoració de crèdit en l'aplicació pressupostària 60.84.890.27.1 per un import de 541.113.409 de pessetes.
  
Segon
  
Autoritzar l'augment de crèdit en l'aplicació pressupostària 70.75.092.00.2 per un import de 848.221.650 de pessetes.
  
Tercer
  
Autoritzar l'habilitació tècnica en l'annex de transferències de capital del programa 412.24, Prestacions Externes, de la línia de subvenció 1954, les dades descriptives i l'import de la qual queden modificats com a continuació es detalla, que inclourà tant l'import habilitat per l'autorització del punt 2, com el crèdit existent per l'anterior reobertura per a afrontar obligacions pendents.
  
- Codi:
  
- Denominació: convenis Diputació de Castelló. Estudi tècnic i obres de reforma de l'Hospital Provincial de Castelló.
  
- Import: 896.273.107.
  
- Beneficiaris: Diputació de Castelló. Hospital Provincial.
  
- Normativa reguladora: convenis.
  
- Descripció i finalitats: col·laboració en el finançament de l'elaboració dels estudis tècnics previs a la remodelació i en la reforma arquitectònica de l'Hospital Provincial de Castelló.
  
- Codi comptable: 1954.
  
- Tipus: nominativa.
  
- Fons propis: 333.741.617.